钦定古今图书集成/历象汇编/岁功典/第035卷 > 玉楼春〈晚春中桥看月〉 媛郭㻬
## 钦定古今图书集成/历象汇编/岁功典/第035卷 > 玉楼春〈晚春中桥看月〉 媛郭㻬

花飞锦带春波簇。残月流辉明水縠。万珠的皪照新
妆，故向嫦娥纤手掬。　柳线牵烟轻重绿。渔灯高下
鸳鸯宿。无情花柳送春归，不管离人肠断续。

《后汉梁鸿歌》“维季春兮华阜，麦含金兮方秀。”

晋陆云《谷风篇》，“习习谷风，扇此暮春，元泽坠润，灵爽
烟煴，高山炽景，乔木兴繁，兰波清跃，芳浒增凉。”〈又〉元
黄交泰，品物含章。潜介渊跃，候鸟云翔。

宋颜延之《曲水诗序》：“日躔胃维，月轨青陆。”

唐杜审言《侍宴应制诗》：“风光新柳报，宴赏落花催。”
王维《暮春逍遥谷䜩集序》：“岩谷先曙，羲和不能信其
时；芳卉后春，勾芒不能一其令。桃径窈窕，蘅皋超忽。
骖御延伫于丛薄，珮玉升降于苍翠。”〈又〉诗：“年光三月
里，宫殿百花中”；

《李白诗》：“江边石上谁知处，绿战红酣别是春。”

李嘉祐诗：“江花铺浅水，山木暗残春。”

杜甫诗：“落花游丝白日静，鸣鸠乳燕青春深。”

钱起诗：“丛篠轻新暑，孤花占晚春。”

《李端诗》：“江上花开尽，南行见杪春。”

韩愈诗：“大哉阳德盛，荣茂恒留春。”

刘禹锡诗：“草色浅深围幄幕，花枝上下逐秋千。”
白居易诗：“三月草萋萋，黄莺歇又啼。”

杨衡《送春》诗：“三月三十日，春归日复暮。惆怅问春风，
明朝应不住。送春曲江上，眷眷东西顾。但见扑水花，
纷纷不知数。感时良未已，独倚池南树。今日送春心，
心如别亲故。”

《李廓诗》。“戟门连日闭，苦饮惜残春。”

胡曾诗：“金络马衔原上草，玉钗人折路傍花。”

《张泌诗》：“青草浪高三月渡，绿杨花发一溪烟。”

宋迪《龙池草》诗：“幽姿偏占暮，芳意欲留春。”

宋欧阳修诗：“九门寒食多游骑，三月春阴正养花。”〈又〉
毕春应须万斛酒，与子共醉三千杯。

王安石诗：“萧萧三月闭柴荆，绿叶阴阴忽满城。”
苏轼诗：“绿叶成阴雨洗春。”

《谢逸诗》：“点点花飞春事晚，青青芳草暮愁生。”

朱熹诗：“雨师谁遣送馀春。”

元刘因诗：“十日得闲须小醉，一年最好是深春。”
王瓒诗：“猗猗季月，穆穆和春。”

丁鹤年诗：“深春耒耜孤村雨，落日帆樯远浦风。”
明谢缙诗：“新社未来先有燕，一春将尽始闻莺。”
钱逊诗：“满地绿阴飞燕子，一帘晴雪卷杨花。”

《李勖》诗：“绿波芳草汀边路，飞絮残阳柳外村。”

吴宽诗：“岸花汀草驻残春。”

赵宽诗：“案牍偷闲聊一日园林成趣已三春。